**Úradná správa č. 17 z 18.02.2022**

**1. Správy TMK**

1. TMK ObFZ Trebišov oznamuje konanie:

- **školenia UEFA C licencie** v termíne **od 06.04.2022 do 27.06.2022**. Prihlásiť sa je možné do 30.03.2022.

- **seminára trénerov UEFA GC/B/A licencie** (v rozsahu 5 hodín) v termíne **01.03.2022** v Slovenskom Novom Meste – organizátor ObFZ Trebišov

- **seminára trénerov UEFA GC/B/A licencie** (v rozsahu 5 hodín) v termíne **07.03.2022** v Slovenskom Novom Meste – organizátor ObFZ Trebišov

2. TMK ObFZ pripomína trénerom, že **predĺženie svojej trénerskej licencie** môžu vykonať v ISSF podľa návodu:

<https://futbalsfz.sk/treneri/dokumenty/manual-ziadosti-na-predlzenie-trenerskej-licencie-v-issf/>

**2. Správy KR**

KR pripomína, že **Zimný doškoľovací seminár rozhodcov a delegátov** (R a DZ) ObFZ Trebišov sa uskutoční v nedeľu **13.03.2022 od 9:00 hod.** v priestoroch strednej školy **DSA na Komenského ul. 12 v Trebišove**. Komisia rozhodcov ObFZ na ňom vyhodnotí činnosť R a DZ v jesennej časti súťaží ObFZ Trebišov a vydá pokyny k jarnej časti. Účastníci tohto seminára budú po schválení VV ObFZ zaradení na nominačné listiny pre jarnú časť súťaží ObFZ 2021/2022. Seminára sa môžu zúčastniť aj záujemcovia o získanie základnej kvalifikácie R. **Program** seminára R a D bude zverejnený na webovej stránke ObFZ v nasledujúcich dňoch. Frekventanti seminára v zmysle Rozpisu ObFZ Trebišov uhradia **5 € na účet ObFZ** (IBAN: SK54 0200 0000 0011 7646 7258) **s uvedením mena a priezviska do poznámky** (neuhrádzajte poplatok vkladom v banke). Pre tých, ktorí sa seminára nemôžu zúčastniť, KR zorganizuje náhradný seminár v neskoršom termíne (poplatok za náhradný seminár je 10 eur). Svoju **účasť potvrďte** mailom na obfztv@futbalsfz.sk. Na seminári bude odovzdaná rozhodcom nová výstroj od SFZ. Seminár sa uskutoční v režime podľa podmienok RÚVZ platných v čase konania seminára.

**3. Správy ŠTK**

ŠTK pripomína **termíny stretnutí jarnej časti súťaží SR 2021/22** vrátane dohrávok. Môžete ich nájsť na stránke [www.obfztv.sk](http://www.obfztv.sk) a sú aktualizované v ISSF.

**4. Správy sekretariátu**

1. Sekretariát ObFZ pripomína FK ObFZ Trebišov a futbalovej verejnosti, že:

- v spolupráci s NsP Trebišov organizuje dňa 25.03.2022 **Futbalovú kvapku krvi** v priestoroch miestnej NsP. Pozývame všetkých, ktorí môžu darovať krv na túto dobročinnú akciu.

- aj v roku 2022 vyberá ako subjekt **2 % z dane** zaplatenej za rok 2021. Zároveň vás žiada o túto finančnú pomoc, ktorou podporíte rozvoj mládežníckeho futbalu v okrese Trebišov.

- **Konferencia ObFZ Trebišov** sa uskutoční dňa **05.03.2022** (sobota), miesto konania bude oznámené dodatočne. Pozvánky futbalovým klubom budú zaslané mailom. Na konferencii budú vykonané voľby predsedov odvolacej a volebnej komisie ObFZ.

2. Sekretariát z poverenia VV ObFZ, žiada futbalové kluby **o nahlásenie konta videotechnika**, cez ktoré budú nahrávané videá z futbalových stretnutí dospelých na portál Sportnet od jarnej časti SR 2021/22 (vrátane dohrávok). **Návod na registráciu** videotechnika bol FK ObFZ zaslaný mailom dňa 17.02.2022.

3. Sekretariát oznamuje, že po prezistení finančných podmienok prenájmu UT Slavoja Trebišov a UT v Sátoraljaújhely-i **Zimný turnaj**:

- v kategórii **dospelých** nebude realizovaný

- v kategórii **dorastu, žiakov a prípraviek** dostanú FK, ktoré prejavili záujem, informácie mailom